Môžem Kombinovať Paralen s Diclofenac Duo a Sirdaludom pri Bolesti Ramena?
Môžem užívať Paralen medzi Diclofenac Duo Bausch Health 75 mg +Sirdalud 2mg, ktoré užívam ráno a večer pri bolesti ramena.Ďakujem
Dobrý deň,
ďakujeme za Vašu otázku.
Jednorázovo alebo krátkodobé súčasné užívanie je možné, pričom je potrebné zachovávať medzi uvedenými liekmi časový rozostup 4 až 6 hodín. Súčasné dlhodobé podávanie paracetamolu a nesteroidových antiflogistík (diklofenak) vo vyšších dávkach zvyšuje riziko analgetickej nefropatie a ďalších renálnych nežiaducich účinkov.
Medzi liekom Paralen a liekom Sirdalud nebolo doposiaľ pozorované vzájomné ovplyvnenie účinku, preto je uvedená kombinácia možná.
V prípade nedostatočného účinku lieku Diflofenac Duo je potrebné o tom upovedomiť predpisujúceho lekára, ktorý zváži ďalší postup v liečbe.
Prajem skorú úľavu od bolesti.
S pozdravom
Mgr. Emma Halás Haluščíková